b'\n_START_ARTICLE_\nReruhi Shimizu\n_START_SECTION_\nKarriere\n_START_PARAGRAPH_\nI 2008 debuterte han som kombinertl\xc3\xb8per i Sapporo den 1. mars 2008 i et FIS-renn ble han nr. 23. I kontinentalcupen den 4. desember 2010 i Steamboat Springs ble han nr. 37. Dagen etter ble han nr. 30. Han deltok i junior-VM 2011 i Otep\xc3\xa4\xc3\xa4, der han ble nr. 24 i normalbakken/10 km den 27. januar 2011. 29. januar 2011 ble han nr. 13 i 5 km. I Kuopio 6. mars 2013 i kontinentalcuprennet ble han nr. 13, hans beste individuelle plassering i kontinentalcupen._NEWLINE_I 2011 skiftet han til spesielt hopp. I FIS-cuprennene i Villach 16. juli ble han nr. 7. Han vant dagen etter. I verdenscupen 2011/12-sesongen var han med p\xc3\xa5 kvalifiseringsrennene i Harrachov 8. desember og Engelberg 17. desember, men han kvalifiserte seg ikke. Shimizu var med p\xc3\xa5 junior-VM 2012 i Erzurum, der han ble nr. 13 i individuelt. Han var med p\xc3\xa5 det japanske laget som ble nr. 10, men kvalifiserte seg ikke til finaleomgangen. P\xc3\xa5 laget hoppet ellers Kanta Takanashi, Shingo Nishikata og Yukiya Sato._NEWLINE_I Sommer Grand Prix 2012-sesongen ble han nr. 4 sammenlagt. Shimizu vant rennet i Courchevel 15. august, foran Andreas Wank og Tom Hilde._NEWLINE_Shimizu debuterte i verdenscupen i 2012/13-sesongen der han ble nr. 40 sammenlagt. Shimizu debuterte i rennet p\xc3\xa5 Lillehammer 24. november, han ble nr. 28. Hans f\xc3\xb8rste topp ti-plassering var en tiendeplass i Sotsji den 8. desember 2012. Shimizu var med p\xc3\xa5 det japanske laget sammen med (Daiki It\xc5\x8d, Noriaki Kasai og Taku Takeuchi) som ble nr. 5 under Ski-VM 2013 i Val di Fiemme._NEWLINE_I verdenscupen i 2013/14-sesongen i Klingenthal 23. november 2013 var han med p\xc3\xa5 det japanske laget som ble nr. 3 i lagkonkurransen. I Vinter-OL 2014 hoppet han p\xc3\xa5 det japanske laget som tok bronse i laghopp, sammen med Taku Takeuchi, Daiki It\xc5\x8d og Noriaki Kasai. Hans beste plassering individuelt i verdenscupen er en 5.-plass fra Trondheim i 2014.'